Årsmelding 2024

Naturvernforbundet Oslo Øst dekker bydelene Grünerløkka og Gamle Oslo. I 2024 har vi satset på åpne arrangementer og aktiviteter for å spre kunnskap om og engasjement for miljøsaker i våre bydeler. Vi har også jobbet med kollektivløsninger i Oslo.

# Lokalt saksarbeid

I 2024 har lokallaget jobbet for å bevare Ruters billettordning «Reis», en ordning som gir økt rabatt på enkeltbilletter i Oslo og Akershus jo flere billetter du kjøper. Lokallaget fikk blant annet vedtatt en uttalelse på NOA sitt årsmøte i mars om å bevare «Reis». I tillegg har vi hatt møte med Ruter om saken. I mars ble det besluttet at «Reis» skulle fortsette, men med noe redusert rabatt.

Lokallaget har hatt kontakt med Naturvernforbundet sentralt om å arbeide med klimaoppstilling før valget i 2025. Dette er planlagt som en kampanje der lokallag kan jobbe opp mot lokalpolitikere før partienes årsmøter på våren. Dette arbeidet planlegger vi å fortsette i 2025.

# Arrangementer og utadretta virksomhet

8. april hadde lokallaget et møte med Ruter om Reis-ordningen og statur på kollektivtilbudet i Oslo.

9. april var lokallaget vertskap for NOA-treff på Kaffistova.

1. mai gikk lokallaget under parolen «Ikke rasér havbunnen i jakten på mineraler» i 1. mai-toget i Oslo.

4. mai arrangerte lokallaget en ryddedag i Sofienbergparken sammen med Rydd Marka.

11. mai arrangerte vi klesbyttedag på Deichman Grünerløkka.

31. mai deltok to styremedlemmer på Oslo kommunes innspillsmøte for grønn mobilitetsplan.

20. juni arrangerte lokallaget sommeravslutning med omvisning i botanisk hage, der vi blant annet lærte om truede og invaderende arter i Oslo.

6. oktober arrangerte lokallaget en tur for lokallagets medlemmer i Østmarka nasjonalpark, der ca. 20 turglade medlemmer deltok.

14. november arrangerte lokallaget sykkelverksted på Dattera til Hagen, der man blant annet fikk hjelp til å bytte til vinterdekk.

4. desember hadde styret juleavslutning med middag.

# Medlemskontakt og medlemspleie

I 2024 har vi hatt en grei medlemsvekst, fra XX til XX medlemmer. I løpet av året har vi hat en svak økning i antall følgere på Facebook til 796 følgere. Vi har brukt sida til å dele bilder og mobilisere til egne arrangementer.

# Kontakt med egen organisasjon

Vi har hatt kontakt med Naturvernforbundet sitt sekretariat ved behov gjennom året. Vi har også hatt kontakt med NOAs sekretariat og styre på e-post. Vi var representert med tre delegater på NOAs årsmøte 19. mars. På Naturvernforbundet sitt landsmøte 8.-10. november var lokallaget representert ved Silje Synøve Høgelid.

# Styret

Fra årsmøtet 12. februar 2024 har styret i Naturvernforbundet Oslo Øst bestått av følgende medlemmer: Mari Gjerdåker (leder), Karen Hjelmervik Nerbø (nestleder), Torgeir Vestre, David Aarvik Nese, Silje Synøve Høgelid og Åsa Braut Bache. Styret ble supplert med Emma Pedersen fra august. Styret har regelmessig hatt møter gjennom året, i gjennomsnitt én gang i måneden.

# Økonomi

I 2024 hadde vi et overskudd på XX kr. Egenkapitalen vår var på XX kr ved starten av året, og XX kr ved utgangen av året.